CELEX: 62011CB0114
Language: sk
Date: 2012-04-27 00:00:00
Title: Vec C-114/11: Uznesenie Súdneho dvora (siedma komora) z  27. apríla 2012 (návrh na začatie prejudiciálneho konania, ktorý podal Hoge Raad der Nederlanden — Holandsko) — Staatssecretaris van Financiën/U. Notermans-Boddenberg (Články 18 ES a 39 ES — Motorové vozidlá — Používanie osobného motorového vozidla v jednom členskom štáte, ktoré bolo registrované v druhom členskom štáte — Zdanenie tohto vozidla v prvom členskom štáte pri jeho prvom používaní na vnútroštátnych cestných komunikáciách — Vozidlo dovezené pri sťahovaní do prvého členského štátu a používané na súkromné účely ako aj na cesty na pracovisko nachádzajúce sa v druhom členskom štáte)

25.8.2012   
            
            
               SK
            
            
               Úradný vestník Európskej únie
            
            
               C 258/8
            
         Uznesenie Súdneho dvora (siedma komora) z 27. apríla 2012 (návrh na začatie prejudiciálneho konania, ktorý podal Hoge Raad der Nederlanden — Holandsko) — Staatssecretaris van Financiën/U. Notermans-Boddenberg
   (Vec C-114/11) (1)
   
   (Články 18 ES a 39 ES - Motorové vozidlá - Používanie osobného motorového vozidla v jednom členskom štáte, ktoré bolo registrované v druhom členskom štáte - Zdanenie tohto vozidla v prvom členskom štáte pri jeho prvom používaní na vnútroštátnych cestných komunikáciách - Vozidlo dovezené pri sťahovaní do prvého členského štátu a používané na súkromné účely ako aj na cesty na pracovisko nachádzajúce sa v druhom členskom štáte)
   2012/C 258/12
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Hoge Raad der Nederlanden
   
      Účastníci konania
   
   
      Žalobca: Staatssecretaris van Financiën
   
      Žalovaný: U. Notermans-Boddenberg
   
      Predmet veci
   
   Návrh na začatie prejudiciálneho konania — Hoge Raad der Nederlanden — Výklad článkov 18 ES a 39 ES (teraz články 21 ZFEÚ a 45 ZFEÚ) — Vnútroštátna právna úprava stanovujúca registračnú daň pri prvom používaní motorového vozidla na vnútroštátnych cestných komunikáciách — Daňová povinnosť osoby prisťahovanej z iného členského štátu, ktorého je štátnym príslušníkom a ktorá používa v ňom prihlásené motorové vozidlo, ktoré je súčasťou presťahovaného majetku, trvalo na súkromné a pracovné účely vrátane ciest na pracovisko do tohto iného členského štátu
   
      Výrok
   
   Článok 39 ES sa má vykladať v tom zmysle, že nebráni vnútroštátnej úprave jedného členského štátu uložiť svojim rezidentom, ktorí sa prisťahovali z iného členského štátu a priviezli si so sebou vozidlo registrované v poslednom menovanom členskom štáte, pri prvom používaní tohto vozidla na vnútroštátnych cestných komunikáciách zaplatenie dane bežne splatnej pri registrácii vozidla v prvom členskom štáte, ak je uvedené vozidlo prevažne trvalo používané na území tohto prvého členského štátu, a to aj keď toto používanie zahŕňa cesty uvedených rezidentov na pracovisko, ktoré sa nachádza v druhom členskom štáte.
   
      (1)  Ú. v. EÚ C 152, 21.5.2011.